### 11.    Ansøgning om låneoptagelse, lejeforhøjelse og kommunegaranti - afd. [adresse] (Orientering om borgmesterbeslutning)

**Åbent**

Sagsnr.: 326-2020-6294        J.nr.: 03.11.08           Dokumentnr.:
326-2020-139680

**Sagstype**

Beslutning.

**Resume og sagens baggrund**

Lejerbo Kalundborg Kommune søger ved mail af 20. februar
2020 og 5. marts 2020 om godkendelse af lånoptagelse med kommunegaranti og
lejeforhøjelse som følge af lånoptagelsen i afd. 532-0, [adresse].

Der søges optaget et 30-årigt realkreditlån hos Nykredit på
10,329 t.kr. Nykredit stiller krav om kommunegaranti på 85,59 % af lånet.
Lejeforhøjelsen som følge af lånet udgør 34,26 %, men samtidig nedsættes
driftsbudgettet som følge af forbedrings- og opretningsarbejder m.v. med 30,57
%, hvilket giver en nettostigning på 3,69 %. Projektet, herunder låneoptagelsen
og lejeforhøjelsen er godkendt på et ekstraordinært afdelingsmøde den 23.
oktober 2019 og på organisationsmødet den 22. januar 2020.

Lånet er til finansieret af *ekstraordinære
renoveringsarbejder* til nødvendig udskiftning af alle gulvene i husene
herunder i køkken og bad, som følge af sammenfaldne kloakker, tærede vand- og
varmerør samt skimmelsvamp mv.

Lovhjemmel: Almenboligloven.

**Indstillinger**

Direktøren indstiller,

1.    der godkendes et
30-årigt realkreditlån på 10,329 t. kr. med en kommunegaranti på 85,59 %.

2.    at
lejeforhøjelsen på 34,26 % som følge af lånoptagelsen godkendes, når der
samtidige sker en nedsættelse på driftsbudgettet på 30,57 %. Dvs. der godkendes
en nettolejestigning på 3,69 %.

**Behandling**

Økonomiudvalget, Kommunalbestyrelsen.

**Sagsfremstilling**

Afdelingen består af 18 dobbelthuset opført i 1958 og
beliggende i Kalundborg. Afdelingens kloaker i køkken og baderum falder sammen,
og det er ikke længere muligt at rense op. Der er tærede vand- og varmerør i
badeværelserne, og da disse skal udskiftes skal alle gulve i baderum op. De
eksisterende gulve i resten af boligen er fyrretræsgulve fra 1959, og de er så
nedslidte, at det ikke er muligt at foretage gulvafhøvl/slibning mere. Desuden
mangler der isolering under gulve i stue og værelser. Indervægge er gamle
koksvægge, der ikke kan reetableres ved ændringerne. De gamle skorstene
fjernes, da de trækker fugt ned i boligerne.

Der er desuden konstateret flere tilfælde af skimmelsvamp i
boligerne – senest i januar 2020, hvor Kalundborg Kommune har været inddraget,
men sagen er nu ”lukket” grundet denne planlagte renovering. Skimmelsvampen
skyldes hovedsageligt, at der er opstigende grundfugt fra terrændæk til gulve.
Grundvandet ligger meget højt i området.

Konsekvenserne for lejen er således:

|  |  |  |  |  |
| --- | --- | --- | --- | --- |
| m2 | Antal rum | Nuvær.leje | Ændring | Ny leje |
| 69,1 | 3 | 5.293 | 195 | 5.488 |
| 74,9 | 4 | 5.740 | 212 | 5.952 |

De samlede anlægsudgifter er oplyst til 10,829 t. kr. heraf finansieres
500.000 kr. af egne henlæggelser og resten 10,329 t. kr. som lån, hvor Nykredit
stiller krav om garanti på 85,59 % af lån. Garantiberegningen er medsendt
ansøgningen.

Der gøres opmærksom på, at samtlige beløb – herunder også
lejeforhøjelsen – er budgetterede beløb, som vil blive reguleret endeligt i
forbindelse med udarbejdelsen af byggeregnskabet.

*Økonomistabens bemærkninger:*

Garantien er til *ekstraordinære arbejder* jf.
almenboliglovens § 98, hvilket indebærer, at garantien kan gives, såfremt
Kommunalbestyrelsen vurderer, at der er tale om ekstraordinære arbejder.
Økonomistaben vurderer, at dette er tilfældet i nærværende sag, og at et
eventuelt afslag vil indebære, at projektet ikke kan gennemføres.

**Økonomiske konsekvenser**

Garantien vil kun få konsekvenser for Kalundborg Kommune,
såfremt Lejerbo ikke betaler sine forpligtelser på lånet i garantiperioden.
Garantien belaster ikke den kommunale låneramme.

**Økonomiudvalgets møde den 17.
marts 2020:**

Anbefales.

Økonomiudvalget tiltræder, at borgmesteren jfr. sagens
indstilling efterfølgende træffer en formandsbeslutning jfr. den kommunale
styrelseslovs §31, stk. 1. Kommunalbestyrelsen orienteres på næste møde.

**Administrativ bemærkning 25. marts 2020:**

Borgmesteren har med baggrund i Økonomiudvalgets beslutning
den 17. marts 2020 godkendt sagens indstillingen som formandsbeslutning jfr.
den kommunale styrelseslov § 31, stk. 1, hvilket Kommunalbestyrelsen herved
orienteres om.

Zehnia Lassen er vedhæftet som bilag.

**Bilag**

|  |  |
| --- | --- |
| Borgmestergodkendelse jf. § 31 - Lejerbo, afd. 532-0, [adresse] |